…………………….napirend

**E L Ő T E R J E S Z T É S**

**a Budapest Főváros II. Kerületi Önkormányzat Képviselő-testülete részére a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021. (II. 8.) normatív utasítása alapján**

**2021. május**

**Tárgy:** A II. Kerületi Sport és Szabadidősport Nonprofit Kft. ügyvezetője megbízatásának meghosszabbítása

**Készítette:** ……………………………………

dr. Silye Tamás jegyzői igazgató

**Egyeztetve:** ……………………………………

dr. Varga Előd Bendegúz alpolgármester

**Látta:** ………………………………………..

dr. Szalai Tibor jegyző

Nyílt anyag!

**Tisztelt Képviselő-testület!**

A veszélyhelyzet kihirdetéséről és a veszélyhelyzeti intézkedések hatálybalépéséről  szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021. (II.8.) normatív utasítása alapján a képviselő-testület feladat- és hatáskörében eljárva a polgármester a 30/2021.(II.23.) határozatával úgy döntött, hogy a II. Kerületi Sport és Szabadidősport Nonprofit Korlátolt Felelősségű Társaság – cégjegyzésére önállóan jogosult - ügyvezetőjének **Becsey Péternek** a megbízatásátmeghosszabbítja – munkabérének változatlanul hagyása mellett - 2021. március 1. napjától 2021. május 31. napjáig - határozott időre.

Az Önkormányzat 100 %-os tulajdonában álló II. Kerületi Sport és Szabadidősport Nonprofit Korlátolt Felelősségű Társaság ügyvezetője megbízásának közelgő lejártára tekintettel javaslatot teszek az ügyvezető megbízatásának meghosszabbítására a határozati javaslatban foglaltak szerint. A döntés követően a Társaság Alapító Okiratát is módosítani kell.

A Kormány a veszélyhelyzet kihirdetéséről és a veszélyhelyzeti intézkedések hatálybalépéséről  szóló 27/2021.(I.29.) Korm. rendelettel veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2021. február 8. napján hatályba lépett a Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 1/2021.(II.8.) számú normatív utasítása, mely a Kat. 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

Fentiekre tekintettel kérem a Tisztelt Képviselő-testületet, hogy alakítsa ki véleményét a Polgármesteri döntés előtt.

**Határozati javaslat**

amely határozat a veszélyhelyzet kihirdetéséről és a veszélyhelyzeti intézkedések hatálybalépéséről  szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021. (II.8.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a II. Kerületi Sport és Szabadidősport Nonprofit Korlátolt Felelősségű Társaság ügyvezetőjének, **Becsey Péternek** a megbízatásátmeghosszabbítja - munkabérének változatlanul hagyása mellett - 2021. június 1. napjától 2021. augusztus 31. napjáig tartó határozott időre.

A Polgármester a Társaság fenti változást tartalmazó, módosítással egységes szerkezetbe foglalt Alapító Okiratát aláírja, egyúttal értesíti a Társaság ügyvezetőjét a szükséges intézkedések megtétele érdekében.

**Felelős:** Polgármester

**Határidő:** 30 nap

**Budapest, 2021. május 20.**

**Őrsi Gergely**

**Polgármester**